NETFLIXOVA SERIJA
ZAVRŠNICA SEZONE
Bit ću iskren.
Od voditelja TV emisije
očekuje se da bude autoritativan.
Da postavlja važna pitanja i ulazi u vaš dnevni boravak
ili kupaonicu dok ste na mobitelu
i da vam ponudi odgovor u roku od 27 do 34 minute.
Ovisno o algoritmu.
Ali kada govorimo o ovoj temi,
što više učim o vladi, to više pitanja imam.
Očito završno pitanje bilo bi
„Svi smo mi dio vlade. Ako vlada ne radi dobro,
aktivirajte se, dignite glas i pomozite da vlada bude bolja!”
Ja u to vjerujem.
Najčešće.
Ali katkad se zapitam
nije li to zapravo čisto sranje.
Recimo, u epizodi o novcu
rekli smo da vlada treba pomoći prosječnom Amerikancu,
a ne spašavati velike korporacije.
Ali budimo iskreni,
javnost to traži još od 2008. godine.
U epizodi o vremenu
pokušali smo razotkriti neučinkovitost FEMA-e,
ali hoćemo li tim razotkrivanjem išta promijeniti?
Ja sam znao da je FEMA u rasulu
još otkako je uragan Andrew poharao Floridu 1992. godine
i moja baka tjedan dana nije imala pitke vode.
Baka je kakala u kantu zbog FEMA-e! Kao i mnoge druge bake.
Bili smo ljuti tada, kao i danas,
a FEMA i dalje radi po svome.
A što je s konkretnom štetom koju čini naša vlada?
Znate li što još nismo spomenuli u emisiji?
Činjenicu da svakoga dana, upravo dok ovo govorim,
Amerikance ranjava ili ubija
isti kaznenopravni sustav koji bi nas trebao štititi.
A opet, nakon više desetljeća prosvjeda…
OPET PROSVJEDUJEM? TREBAMO PROMJENU!
BEZ PRAVDE NEMA MIRA. ŽIVOTI CRNACA VRIJEDE
Bez pravde nema mira!
Malo se što promijenilo.
Da, znam da je to moja vlada i da se moram aktivirati.
Zato sam glasao, prosvjedovao,
tvitao i heštegao i napisao toliko mejlova svom senatoru
da su me zamolili da otkažem pretplatu.
IZBRIŠI NAŠU ADRESU.
Čini se da nisam imao uspjeha.
Zato me zanima ovo.
Kako možemo promijeniti vladu kad je tako golema,
a mi smo tako mali?
Kako se uopće možemo nadati ikakvoj promjeni?
Trenutak. Nada, promjena, nije li netko…
Pa naravno!
Kako mogu doći do Geralda Forda?
Adame, otkud ti ovdje? Jedan je ujutro.
Vi se još bakćete s porezom?
Još malo i gotovo.
Nedostaje mi nekoliko obrazaca W-2 i 10-99.
Ovaj sam ispunio zelenom kemijskom pa moram iznova.
Ispričavam se, ali ako ne zarađujete veslanjem na dasci,
to vam je hobi, a ne malo poduzeće.
Tajna služba! Uljez!
Dobro, neka vam dođe revizija.
Znate, nešto me muči.
Možda da porazgovaramo o tome.
Dobro, ali moram nešto pojesti. Voliš li namaz od kikirikija?
Volim.
Dosta sam sitničav u izradi ovog sendviča.
Pripremate li ih često?
Ne.
Baš ste precizno namazali.
Nijedan kut ne smije ostati prazan.
Režeš li poprijeko ili dijagonalno?
Želim što veću površinu, dakle dijagonalno.
Dobro. Ne odstranjuješ koricu?
-Ni u snu! Što vam je? -Samo pitam.
-Šalite se! -Pogledaj.
To je prilično…
-dobro oblikovan sendvič. -Zašto ja…
Ja sam se zamazao, a vama odlično ide.
-Da. -Imate li ubrus? Oprostite.
Pogledaj se samo!
Stavio si previše džema.
-Izvoli. -Hvala.
-Sjedni. Ali pričekaj. -Super.
-Michelle se naljuti ako ne vratim… -Morate vratiti vezicu.
…vezicu.
Onda, kako je prošlo?
-S emisijom? -Da.
Bit ću iskren. Pronašli smo mnogo aspekata
u kojima nam vlada poboljšava i spašava živote.
-Dobro. -Ali vidjeli smo i mnogo toga
gdje vlada radi u ime drugih interesa
koji nisu interesi naroda ili čak idu nauštrb Amerikanaca.
Da.
Kako u takvim slučajevima možemo vjerovati da nas vlada zastupa?
Najprije,
podsjetimo se da vladu čine ljudi,
kao i svaku drugu instituciju. Dakle, pogreške se događaju,
a uvijek ima i onih koji nešto rade iz pogrešnih razloga.
Drugo,
vlada je prekooceanski brod, ne gliser.
Želiš li promijeniti smjer bilo čega,
treba vremena.
U emisiji govorimo i o pitanjima
oko kojih već dugo zahtijevamo promjenu.
Kazneno pravosuđe, policijsko nasilje. Teško je prihvatiti ono:
„Promjena je spora, luk povijesti je dug.”
-Sve sam to čuo. -Da.
Čuo i povjerovao. Ali ponekad,
-i dalje me to izluđuje. -Ali…
Osjećate li se i vi tako?
Naravno da te to izluđuje, s razlogom.
Ali nešto krene nabolje baš zato što ljudi postanu nestrpljivi.
Ne smijemo upasti u cinizam
i reći: „Promjene ne dolaze brzinom kojom bi trebale doći i mi smo nemoćni.”
Jer kad god glasamo
i biramo angažirane ljude,
postoji mogućnost za promjenu.
Najčešće se ostvari samo dio onoga što želimo.
Ali bude li i deset posto bolje…
Da, ali deset posto nije dovoljno za klimatske promjene.
U predsjedničkoj utrci 2008. bili ste nositelj promjena.
-Ja sam… -Optimistični nositelj.
Niste ušli u to
ciljajući na poboljšanje od deset posto. Ne bih htio…
-Ne. -Razumijem da nije isto…
Shvaćam što misliš.
Zamišljam kako u Bijeloj kući kažete:
„Ovo je sjebano, ha?”
Sjebano je ono što rade u tom ministarstvu.
A opet, nismo dočekali promjenu, iako je u mom životnom vijeku
to bio najveći masovni pokret za promjene u SAD-u.
Ali izabran je i Mitch McConnell.
Zar ne?
Baš zato što je država velika, raznolika i komplicirana.
Nešto ne smijemo zaboraviti.
Sama po sebi…
-ova se zemlja teško mijenja. -Da.
Baš svaki predsjednik
koji je bio izabran sigurno je pomislio:
„Bit ću kralj jedan dan
i mogu proglasiti svoje dekrete.”
Ne želimo da neki svemoćni, sveznajući
pojedinac ili manja skupina ljudi
može donositi odluke za sve.
-Da. -Zato dijelimo moć na više dijelova.
I zato se sve odvija sporije,
a to znači da moramo činiti ustupke.
Ili se možemo izuzeti iz donošenja odluka.
A tada nastupaju sebični, pohlepni, zli
i ispunjavaju prazninu.
A znaš,
oni jačaju u takvom okruženju.
Pročitao sam vašu knjigu, po istinitim događajima.
Pišete da su aktivisti
možda htjeli da podržite mogućnost javnog financiranja
-ili univerzalno zdrav. osiguranje. -Da.
Ali kad ste na vlasti, postoje ograničenja.
-Da. -Razumijem.
Ali dio mene uvijek se pita
zašto moramo prihvatiti ta ograničenja.
Karijeru ste započeli kao aktivist.
Jesam.
Aktivisti ne rade ustupke.
Žalite li možda negdje u sebi
što ste se počeli baviti politikom i niste ostali aktivist
jer političari imaju manju slobodu?
Bez sumnje. Postoji…
U svakome od nas postoji glas
koji samo želi govoriti istinu.
Svaki pokret u nekom trenutku uključuje
suočavanje s činjenicom da postoje neistomišljenici.
Zato se pokušavamo kretati između svijeta kakav jest
i kakav bi trebao biti.
U tom prostoru djelujemo svi mi koji želimo nešto postići
bilo kao aktivisti ili kao političari.
Dakako, postoje različite uloge.
Ja sjedim ovdje kao komičar,
identificirao sam problem
i svima vičem o njemu na državnoj televiziji.
Ali kako započeti promjenu?
-Sve je inertno. -Mislim da…
Trebaš pronaći ono što ti je važno, što te ljuti
i frustrira, a onda okupiti istomišljenike
i započeti promjenu.
Ne smiješ zaboraviti
da vlast nije samo savezna.
Postoji vlast na državnoj i gradskoj razini,
kao i na okružnoj.
Mnoge odluke koje se donose
uopće ne donosi predsjednik.
Donosi ih netko koga je izabralo…
tisuću ili deset tisuća glasača.
Jasno, imate pravo.
Hvala vam.
-Možemo li sad na sendviče? -Hajdemo.
-Super je. -Moj je grozan.
-Hvala. -Što ne valja s namazom?
Hvala na gostoprimstvu.
Sretno s porezima!
Vidimo se poslije.
Može li se namaz od kikirikija pokvariti? Ne razumijem.
U cijeloj seriji naglašavam
koliko je savezna vlada važna.
Osim što je važna, velika je i otporna na promjene.
No postoji i drugi oblik vlasti
na koju vi i ja možemo mnogo više utjecati.
Ima neizmjernu moć nad svakim trenutkom
naše svakodnevice.
Počinje sjednica gradskog vijeća.
Neka zapisničar zabilježi
da smo premašili rekordna dva čovjeka u publici.
Znam da vam ne izgleda impresivno,
ali lokalni političari imaju priličnu moć.
Prva točka: voda koju pijemo.
Tko želi prijeći s gradske na riječnu vodu radi veće uštede?
PREDSJEDNIK VIJEĆA
Što…
Druga točka: ceste po kojima vozimo.
Tko želi manji proračun za infrastrukturu?
Ma daj! Tko je odgovoran za ovo?
Treća točka: što ćemo graditi.
Tko glasa za trgovački centar umjesto stanova?
Rekli su svoje.
Premješteno!
ZAČINJENA KRILCA
Ma daj! Moram početi ići na te sjednice!
Ali poslije, sad sam gladan.
Tu priča ne završava.
Neki lokalni političari imaju golemu moć.
Recimo, vijeće okruga Clark u Nevadi.
Ja i mojih šest suradnika držimo cijeli Las Vegas Strip.
G. 2019. kockarnice u našem okrugu zaradile su 22 milijarde dolara.
Zato smo vjerojatno najmoćniji političari
u Nevadi.
Zadovoljstvo mi je obavijestiti vas da je vaša dozvola za novi kasino…
odobrena!
Tako je! Sustav je dobar, ljudi!
Neki lokalni političari imaju toliku moć
da ona utječe na cijeli svijet.
Na primjer mi, Povjerenstvo za teksašku željeznicu.
Ali ja nisam željezničar, nego naftaš!
Zato unatoč nazivu
nas trojica povjerenika nadziremo bogatu industriju
nafte i plina u Teksasu,
koja čini oko 5 % cjelokupne svjetske proizvodnje sirove nafte.
Da vidimo,
trebamo li smanjiti bušenje i usporiti klimatske promjene?
Ne.
PREDSJEDNIK VIJEĆA
Nije li to ludo?
To su izabrani političari s velikom moći.
A većina nas ne zna da uopće postoje.
Mogu vam navesti više imena igrača Red Soxa iz 2004. godine
nego imena gradskih vijećnika u gradu u kojem živim.
Jason Varitek, sjajan hvatač, ali ne utječe na moj život.
No ovi vijećnici
uzrok su i moguće rješenje dijela naših najvećih problema.
Pogotovo manjkavog i nepravednog sustava kaznenog pravosuđa.
Hej, što je u vrećici?
-Krilca. -Jesi li rekao „pljuca“?
Ne! Kako ste mogli tako pogrešno razumjeti?
Amerika je na prvom mjestu po broju zatvorenika u svijetu.
Činimo samo 4 % svjetskog stanovništva,
a imamo oko 20 % ukupnog broja zatvorenika.
Zatvorsko kažnjavanje tih razmjera nema smisla.
Tko je odgovoran?
Ispada da gotovo 90 % zatvorenika
boravi u državnim i mjesnim zatvorima.
Dakle, političar koji je najodgovorniji za toliko zatvorskih kazni
nije vaš predsjednik, senator ni kongresmen.
Nego ja, vaša okružna tužiteljica.
U sustavu kaznenog pravosuđa
okružni tužitelji imaju nevjerojatnu moć odlučivanja o tome koga će optužiti
i za što.
Ovo je njihova priča.
SVAKIGRAD, SAD 17.22
Dečko ima 18 godina i ovo mu je prvi prijestup.
Možemo ga uputiti na savjetovanje i upozoriti
ili ga optužiti za kazneno djelo.
Vi ste tužiteljica, prepuštam vam odluku.
Prava moralna dilema.
Šalim se, uopće nije.
Najavila sam da ću biti oštra.
GLASAJTE ZA NAJTUŽITELJICU
A to znači da, želim li da me ponovo izaberu
ili ciljam na mjesto guvernerke, što bi tatica volio,
moram kazniti svakoga.
Vidite? Nervozan je, a to ukazuje na krivnju.
Neću okolišati, mali.
Oko 95 % kaznenih predmeta
ne dospije na sud.
Riješe se nagodbama o priznanju krivnje.
Tužitelji poput mene zato su i sud i porota.
Ti si optužen
za oružanu pljačku trgovine pićem.
Ali nisam bio ondje! Kupovao sam krilca!
Vidite? Imam umak na licu i začinjen je.
Imate li ubrus?
Meni izgleda kao krv.
Jedeš svoje žrtve.
Bože, pa vi ste glupi.
Obavezni minimum iznosi 20 godina.
Možeš riskirati suđenje sa svojim jadnim alibijem
ili se možeš izjasniti krivim
i nagoditi!
DIGNITE RUKE
Sedam godina.
Ovo me izluđuje.
Analitičari vjeruju da su, počevši od devedesetih,
za tako velik broj zatvorenika
najodgovorniji okružni tužitelji, jer smiju izreći teške kazne.
A mi glasači glasamo za to.
No to znači da mi možemo nešto i promijeniti
glasajući drukčije na lokalnim izborima.
Nažalost, malo tko od nas glasa na njima.
Svake četiri godine
predsjednički izbori plijene medijsku pozornost,
a lokalni izbori gotovo nikakvu.
Uživo iz Srednje škole Rutherforda B. Hayesa
prenosimo sučeljavanje za lokalne izbore na javnoj televiziji.
Dobra večer. Ja sam Madison, potpredsjednica novinarskog kluba,
i jedina preostala izvjestiteljica jer nam je Facebook ugasio novine.
Prvo pitanje, vijećniče Appleton,
zašto bi glasači trebali glasati za vas?
Iskreno, većina ih to ne čini.
U nedavnom istraživanju utvrđeno je da samo 15 % glasača
glasa na lokalnim izborima, a budući da nas mediji slabo prate,
većina i ne zna ništa o nama.
Na primjer, ja sam u ljubavnoj vezi s konjem moje tajnice,
a nitko nije napisao blog o tome.
Eto, glasajte za mene jer sam prvi po abecednom redu.
-Joj! -Pardon.
Zašto sam ja uopće ovdje? Moj izbor puka je formalnost.
Zanimanje je tako nisko
da u gradovima s manje od milijun ljudi
u većini utrka za okružnog tužitelja sudjeluje samo jedan kandidat.
Glasajte za mene ili nemojte.
Nije važno. Ja sam ionako jedini izbor.
Jesmo li završili? Dobro.
Eto. Mir!
Super je.
Prelazimo na temu mladih.
Mladi čine važan dio biračkog tijela,
ali na lokalne izbore izlaze još manje nego na nacionalne.
Je li vrijeme za pitanja?
Još nije, gospođo.
Začepi, zumerice!
Stariji od 65 godina sedam puta više
glasaju na lokalnim izborima u usporedbi s mlađima od 35.
Zato je važnije ono što mi želimo.
A želimo manje repanja
i više mekanih slatkiša.
Bacit ćemo se na posao, gospođo.
Nemamo više vremena.
Birališta su otvorena. Glasajte i zapamtite, e pluribus unum.
Nije li ovo deprimirajuće?
Ali tu je i pozitivna strana.
Izlaznost je mala, zato su naši glasovi iznimno moćni.
Ako nitko drugi neće, ja ću glasati za sebe.
Hej, pobijedio sam!
Ali razumijem,
lokalna politika nejasna je i dosadna.
Želite li je pratiti, trebate imati vremena,
a mnogi ga nemaju.
Teško je mariti za nju.
Ali što bi se dogodilo da počnemo?
Kako bi se promijenili naši gradovi, mjesta i cijela zemlja
kad bismo počeli sudjelovati u sustavu
koji smo dosad, na vladinu radost, ignorirali?
Vjerujem da ćemo pobijediti!
VRATIMO PHILADELPHIJU SKUP ZA VEĆU IZLAZNOST
-Bok, ja sam Adam. -Bok, kako si?
Ja sam Rick Krajewski, zastupnik 188. izborne jedinice u Philadelphiji.
Ja sam Nikil Saval, senator prve izborne jedinice,
koja obuhvaća centar i jug Philadelphije.
Nikil je suosnivač, a ja sam bio među prvim članovima
pokreta Vratimo Philadelphiju.
Jeste li osnovali pokret kako biste izabrali progresivnog okružnog tužitelja?
Je li postojao okidač ili…
Mnogi od nas dolaze iz kampanje Bernieja Sandersa iz 2016. godine.
Htjeli smo izgraditi čvrst temelj u gradskim četvrtima.
-Da. -Analizom smo htjeli utvrditi
na koje se izbore moramo usredotočiti
ako želimo snažno utjecati na Philadelphiju.
To su izbori za okružnog tužitelja.
Ovo je najsiromašniji grad u državi, s najvećim brojem zatvorenika.
Ako želimo nešto poručiti, to nam je prilika.
Prije četiri godine
ponosno sam kucao na stotine vrata kao volonter
i okupio još desetke njih da pokucaju na još tisuću
za kandidata Krasnera u utrci za tužitelja.
Četiri godine poslije
Krasner i mi postigli smo nemoguće.
Tražili smo ograničenja gotovinske jamčevine,
okončanje rata protiv droge, stop neodgovornom policijskom postupanju.
Larry Krasner ispunio je svoju zadaću.
Vi ste zapravo promijenili svoj grad.
Ali nijedan od vas nije bio profesionalni političar?
-Do sada. -Donedavno.
Sve dok vas nisu izabrali.
Ricky, ti si prije programirao softver, a…
Ja sam bio novinar.
Kako ste se osjećali?
Bio sam izvan sebe.
-Točno! -Upravo tako!
Nismo samo pobijedili,
dobili smo dvaput više glasova od ostalih.
Razvalili smo ih.
To!
Sredili smo ih i to nam je mnogo značilo
jer smo bili na dobrom tragu. Razumiješ?
-Da. -Nismo mogli vjerovati,
-dobili smo nadu. -Da, sjajno.
Znamo što trebamo učiniti
poslije pedeset godina vladavine beskorisnih političara.
TONYA BAH AKTIVISTICA, SLOBODNA BIRALIŠTA
-Da čujemo! -Obaviješteni ste!
I dolazimo po vas.
Pola prosvjednika jednog će se dana natjecati na izborima.
Pogled na ove ljude ulijeva mi nadu.
Poduzimaju nešto kako bi donijeli promjenu.
-Osjećate li i vi to? -Bez sumnje.
Ovaj sustav, koji ljudi stalno nazivaju manjkavim,
nije manjkav.
Postavljen je tako da nastavi raditi ono što stalno radi.
-Da. -Svih tih desetljeća.
-A to je staviti ljude iza rešetaka. -Da.
Mi moramo početi rastavljati taj sustav
a da bismo to uspjeli,
moramo prave ljude staviti na pravo mjesto.
-Da. -One koji su na našoj strani.
Ljude koji stoje uz narod.
Ako Bog da, kandidirat ću se… Počet ću od početka, da.
-Kandidirate se? -Da.
Želim to jer narod treba ljude poput nas.
Ja razumijem svakoga tko prolazi ono što sam ja prošla.
-Što želimo? -Pravdu!
-Kad je želimo? -Odmah!
-Što trebamo? -Pravdu!
-Kad je trebamo? -Odmah!
Pozovite sve i počnimo kucati na vrata!
Mir!
Reci mi nešto o agitiranju.
Kako ga provodite i što je važno?
Građani dobivaju političke letke, gledaju TV,
i ostalo, ali ako se želite s njima povezati…
Nije riječ o ideologiji. Mnogi od nas različito razmišljaju,
ali dijelimo zajedničke interese i priče.
Djeca nam pohađaju iste škole.
Tako se povezujemo s građanima
i onda prelazimo na širu političku sliku.
I tako se može donijeti promjena?
Samo razgovorom sa susjedima?
Da. Deseci ljudi kucaju na stotine, tisuće vrata
tijekom više mjeseci.
To može nešto promijeniti u velikom gradu.
Eno povorke!
Obožavam je.
Sranje!
-Kako si? Kakav je sendvič? -Baš je ukusan!
-Da? -Da.
-Hoćeš li igrati s nama? -Dobro.
-Sigurno? -Loše igram…
Dobro.
Dovoljno blizu.
-Može pitanje? -Naravno.
Na početku ove epizode pitao sam
kako možemo uopće nešto promijeniti kad je vlada tako golema,
a mi tako mali.
Ljude previše zaokuplja nacionalna politika.
To je i razumljivo, jer je značajna.
Ali ono na što možete utjecati
i što utječe na vas često je na lokalnoj razini.
Ta je vlast manja i izgleda ovako, poput nas.
I valovi se šire diljem zemlje,
lokalni izbori i lokalne promjene.
Sve je to lokalna razina.
To i jest definicija promjene na lokalnoj razini.
Zato možemo razmišljati
što sljedeće možemo učiniti na razini Kongresa,
odnosno Senata.
Treba početi od manjih dijelova kako bi se došlo do veće slike.
Nevjerojatno, sjajno.
Pokušaj još jedanput.
Dobro.
Kako držim loptu?
Dobro je. Ne zaboravi na luk.
-Luk! -Ajoj!
Naravno da nisam pogodio. Sredili smo to u montaži.
Nisu li ti ljudi nevjerojatni?
Ne samo da su svojim pokretom pomogli izabrati novog tužitelja,
koji uvodi red u pravosuđe u njihovu gradu,
nego su i proširili taj pokret diljem SAD-a.
Uključujući i moj grad, Los Angeles.
Da, nije on samo kulisa za reality emisije,
nego stvarno mjesto sa stvarnim problemima.
Meni je 2020. godine bilo dosta
praćenja nacionalne politike na vijestima
pa sam se odlučio okrenuti svojoj zajednici.
Počeo sam sudjelovati na dosadnim sjednicama gradskog vijeća
kako bih nešto komentirao.
Uključio sam se u rad s beskućnicima
jer mi je to pitanje važno.
I bio sam volonter u stožeru kandidata za gradsko vijeće
koji se obvezao na borbu protiv policijskog nasilja, stambene krize
i klimatskih promjena u našem gradu.
Uvidjevši da mogu zaista utjecati na svoju gradsku vlast,
shvatio sam da nismo bespomoćni.
Doista možemo napraviti veliku promjenu ako počnemo od malih.
Znate li što ne valja s tom riječju na V: „vlada“?
Zvuči teško, monolitno i daleko.
A zapravo je tu, kod kuće.
I baš kao Zeleni Soylent, čine je ljudi.
Oni koji se svakoga dana probude i idu raditi
samo zato što je to njihov posao.
I netko ga mora raditi.
Ljudi koji daju sve od sebe da bi zaštitili druge.
Koji nikad neće prestati služiti svojoj zajednici,
ma koliko sustav radio protiv njih.
Koji se trude promijeniti sustav nabolje.
Ljudi poput nas.
Ljudi poput vas.
A znamo da ljudi nisu savršeni.
Ja sam sigurno idiot, a nisam jedini.
Dakle, ni naša vlada nije savršena.
Nisam znao
kako sažeti sve ono što sam saznao snimajući emisiju.
Naša je vlada moćna, demokratska, brižna i destruktivna
i diskriminatorna i okrutna.
Sve je to u isto vrijeme.
Jer smo i mi ljudi takvi.
Ali moguć je bolji svijet. Kad je u najboljem izdanju,
naša je vlada alat kojim zajedno možemo
izgraditi bolji svijet za sebe i druge.
Ako tako izaberemo.
I zato se vrijedi boriti.
I gotovo.
Narode, u ovoj emisiji
ja sam se tobože mučio s prijavom poreza.
Ali bila je to samo gluma.
Zapravo to radim kao od šale, a možete i vi,
ako se poslužite korisnim alatima na stranici IRS.gov.
Ondje vam mogu i besplatno ispuniti prijavu.
BIPRE se odjavljuje.
Prijevod titlova: Marija Cvetković